Finn Moen

Finn Moen () var ein norsk fotballspelar frå Sarpsborg som spelte 10 landskampar og vann fire cupgull med Sarpsborg Fotballklubb.

Moen spelte i alle år på Sarpsborg FK, med fast tilhald på høgrebacken. Han var med å vinne noregsmeisterskapen i fotball både i 1939, 1948, 1949 og 1951 etter finalesigrar over Skeid (to gongar), Fredrikstad FK og Asker Skiklubb.

Moen debuterte på det norske landslaget 22. oktober 1939 i København. Han fekk sin andre landskamp seinsommaren 1945, også då var Danmark motstandar. I 1946-sesongen hadde han fast landslagsplass, men i 1947 fekk han ingen kamp i landstrøya. Han spelte sin 10. og siste landskamp 6. august 1948, då Noreg vann med 11-0 over USA. Forunderleg nok var Danmark motstandar i sju av dei ti landskampane Moen spelte.

Merittar
 Noregsmeister: 1939, 1948, 1949 og 1951 med Sarpsborg

Kategori:Norske fotballspelarar
Kategori:Norske landslagsspelarar i fotball
Kategori:Sarpsborg-spelarar
Kategori:Folk frå Sarpsborg